Aarhuus Stifts-Tidende, 1839-03-07
J et Jnserat i Khvnsposten af 1ste Febr. d. A. læses en Opfordring til at oprette Foreninger for at bevirke Forskjønnelse af Kjøbstædernes Omgivelser, der slutter med den bemærkning, at det er Forf. ubekjendt, om derer oprettet slige Foreninger andetsteds her i Landet end i Roeskilde, Aalborg og Stege paa Møen. Vi formene, at det i denne Anledning ikke vil være ubeskedent ogsaa at nævne Aarhuus som en af de Byer der udmærke sig med smukke Anlæg og Forskjønnelser, samt fremhæve de vigtigste af disse. Allerede for 1822 fandt man her, at skjøndt Byens Beliggenhed ved Havet og de i Nærheden neppe 1/2 Miil derfra S. og N. beliggende Skove(Marselisborg- og Riis=Skov, vilde Byen dog vinde meget i Forskjønnelse naar dens nærmeste Omgivelser, der vare aldeles blottede for Træer, bleve beplantede hvor dette var muligt. Først fængsledes Opmærksomheden paa, at danne en Spadseregang omkring Byen, og det paa en Vei, der hidtil var næsten ufremkommelig. Til at begynde dette Foretagende havde to af Stadens agtede Mænd, forenet sig om at skaffe de fornødne Alleetræer, for dermed at beplante Veien fra Minde indtil Frederiksporten, og da denne Begyndelse var gjort, blev det kontinueret derved, at nogle flere vare villige til at sammentræde i en Committee for at virke til dette Øiemeds videre Fremme. Adskillige Jndvaanere vare ligesaa villige til at afgive Jord til en Continuationsvei med Trottoire for Forgængere, og Andre til aarlig med Gruus at forsyne den hele Veistrækning, der danner en Halvcirkel omkring Byen og ud gjor over en Fjerdingvei, samt afgiver nu, med sin Allee i den frodigste Væxt, en særdeles behagelig Kjøre- og Spadserevei, der med de mange afvexlende Situationer afgiver et saare interessant Skue. Ved Hovedlandeveiene til Horsens og Randers blev der ligeledes nærmest ved Byen gjort Forskjønnelser af Alleer, Anlæg og Plantager. Blandt disse fortjene især at nævnes et særdeles smukt Anlæg tæt udenfor den Port hvorfra Veien gaaer til Randers, og som for 12 a 14 Aar siden var et øde Jordsmon, der paa visse Aar blev af Byen overdraget S. T. Hr. Oberst Ridder, v. Høegh Guldberg, for at indrettes til et Lystanlæg, og nu allerede i flere Aar har været omdannet til den yndigste Spadseregang, der ved sin udmærkede Beliggenhed, med Bakker og Dale samt gjennemløbende Kilder og Bække, og fra hvis høieste Punct er en af de skjønneste Udsigter over Byen og Havet, Skov, Marker og Enge, er et Anlæg, som, af lige Størrelse, ikke mange findes skjønnere hertillands. Et andet mindre Anlæg, ligeover for, paa den anden Side af Randers Landevei, er afS. T. Hr. Regimentschirurg Ridder Hiort ligeledes forvandlet fra en Steengrund til en smuk Plantage. Ogsaa Riisskov (Byens Eiendom, der ved sin yndige Beliggenhed, idet den næsten som Møens Klint rager ud over Havet, og fra hvis Kløfter ere mange maleriske Udsigter, er bleven forskjønnet med flere smukke Anlæg og Forlystelsessteder, som indbyde her til den behageligste Rydelse i den frie Natur, og virkelig er blevet til en sand Lystskov. Næsten hele Veien til denne Skov er beplantet med Allee træer. Ogsaa til Fattighaver har Byen udlagt en Deel Jord, hvis Brugere ere forpligtede til ved Beplantning at forskjønne disse. - At nævne de Mange som hertil, mere eller mindre, have bidraget, vilde blive for vidtløftigt. De Enkelte der i Særdeleshed have interesseret sig for Sagens Fremme og vistnok med ei ubetydeligt Offer have bragt den saavidt, ere saa almeen bekjendte at vi ei behøve at navngive dem, og vi ere forvissede om, de finde den bedste Løn i den Overbeviisning, at de ved deres ufortrødne Virksomhed have bidraget saameget til at forskjønne Byens Omgivelse, og derved vækket Sands hos Jndvaanerne for de mange Naturskjønheder den er saa riig paa.